Çporto

miniaturadaimagem|Çporto
Çporto ye ua atebidade física sujeita a ciertos rigulamientos i que giralmente ten a ber cun cumpetiçon antre praticantes. Para ua atebidade ser çporto ten de meter alblidades i capacidades motoras, regras anstituídas por ua federaçon ourganizadora i cumpetiçon antre cuntrairos. Alguas modalidades çportibas fázen-se cun máquinas que nun eisígen sfuorço, ende sendo mais amportante la çtreza i la cuncentraçon do que l eisercício físico. An termos eidiales, l çporto adbirte i antreten, i custitui un modo metódico i antenso dun jogo que quier chegar a la purfeiçon i a la cordenaçon de l sfuorço musquelar para ua melhorie física i spritual de l ser houmano. Las modalidades çportibas puoden ser coletibas, dobles ó andebiduales, mas siempre cun un adbersairo. 

Tamien podemos definir çporto cumo un fenómeno sociocultural, que ambuolbe la prática beluntaira de atebidade percipalmente física cumpetitiba cun oujetibo recreatibo ó porfessional, ó percipalmente física nun cumpetitiba cun oujetibo de çcanso, cuntrebuindo pa la formaçon, zambolbimiento i/ó melhorie física, anteletual i psíquica de ls sous praticantes i spetadores. Para alhá de ser un modo de criar ua eidentidade çportiba para la ancluson social.

La atebidade çportiba puode ser aplicada inda na pormoçon de la salude na eiducaçon, aplicando l coincimiento specializado cumpletando ls antresses beluntairos dua quemunidade nun specializada.

 Stória 
L çporto coincido cumo ye hoije, ó çporto moderno, fui nacendo nas scuolas de la Anglaterra de l seclo XVIII, brício de l capitalismo.

Circados pula eideologie capitalista, que apregona la orde, l racionalismo, la cumpetiçon i la einiciatiba andebidual, ls alunos de las scuolas anglesas zambuolben un nuobo formato pa ls jogos populares desse tiempo, dando ourige al çporte. Aparécen ls campionatos antre scuolas, clúbios i depuis las federaçones, strumientos que als poucos ban assentando la prática çportiba. 

Adepuis de frimado l capitalismo i de el se sparbar pul mundo, l çporto, antes lhemitado a la Ouropa, bai ganhando spácio ne ls outros cuntinentes. Seguindo la mesma lógica capitalista, l çporto mete-se pulas culturas i agarra l spácio de las práticas populares, lhebando la eidiologie capitalista al mundo anteiro.

Antre outras rezones, pul sou potencial catártico, que dá al spetador la possiblidade dun bien star atrabeç de l porcesso de trasferéncia de sous própios porblemas al ambiente de jogo, l çporto passa a ser un chamadeiro de juntouros. Aporbeitando esse poder de l çporto, ampresários agárran-se a las defrentes partes relacionadas cul çporte: bestimientas, clúbios, acessórios, redes de telbison, antre outros. I tamien l Stado passa a ousar l çporte para ganhar popularidade i porjeçon anternacional.

Ounido als meios de quemunicaçon social, antressados an mais spácio i lúcaro pa ls sous patrocinadores, l çporto sufre mui fuortes trasformaçones, subretodo ne l modo ye trasmitido. Oumenta l carátele spetacular de las cumpetiçones, l que se torna bisible pula la perséncia de telifones ne ls stádios, eisisténcia de canales de telbison specializados an çporto, oumiento de la prática de “çportes de la moda” i mássima balorizaçon i anfluença social de ls atletas cun mais sucesso. A dar eideia a essa nuoba fase de l çporto, aparece la spresson “çporto spetaclo”, modelo atual de l fenómeno eiqui tratado.

Pa l Doutor an antropologie social Arlei Damo, ua cumpetiçon çportiba ye "até cierto punto" ua eilusion, pus nun ampata na bida ó die-la-die de las pessonas, a nun ser de ls que stéian diretamente lhigados a la prática de l çportoDante Gresco. Las rezones de l çporto. National Geographic Brasil. Júnio de 2007.


 Jogos de la Lusofonie
 Jogos Oulímpicos
 Jogos Pan-amaricanos
 Lista de çportos
 Lista de média de público an eibentos çportibos
 Logística çportiba
 Çporto nacional

Catadorie:Çportos